Nu dropper Apple det fysiske SIM-kort

Hvis du er iPhone-bruger og stadig forlade dig på et godt, gammeldags fysisk SIM-kort, så er problemer forude. Ifølge de seneste rygter vil Apple nemlig droppe det fysiske SIM-kort i hele iPhone 17-familien, der præsenteres ved et event i næste uge. I stedet skal du klare dig med eSIM.

Ifølge interne oplysninger har Apple allerede sat gang i træning af autoriserede forhandlere i EU, så de er klar til at håndtere eSIM-kunder, når iPhone 17 præsenteres den 9. september. Dermed er Europa det næste store marked, hvor Apple fjerner den fysiske SIM-skuffe.

USA var først ude. Allerede med iPhone 14 i 2022 gik Apple all-in på eSIM i hjemlandet. Nu følger vi andre trop – og det gælder sandsynligvis både den slanke iPhone 17 Air og de større modeller som iPhone 17 Pro og Pro Max.

Fordele – og irritationer

Apple argumenterer for, at eSIM er mere sikkert, fordi det ikke kan fjernes fra en stjålet telefon. Derudover kan du have flere abonnementer på én gang og slippe for at jonglere med små plastikkort, når du rejser.

Men der er også ulemper. Ikke alle teleselskaber understøtter eSIM endnu, og rejsende risikerer at løbe ind i problemer i lande, hvor teknologien ikke er udbredt. I Kina ventes iPhone 17 derfor stadig at komme med en fysisk SIM-skuffe.

En stille revolution i lommen

Skiftet fra fysisk SIM til eSIM kan virke som en lille detalje – men det er en af de største ændringer i iPhonens grundlæggende design i årevis. Lige så dramatisk som dengang hovedtelefonstikket blev fjernet.

Så næste gang du pakker en ny iPhone ud, bliver der ingen SIM-skuffe at åbne. I stedet skal forbindelsen klares digitalt – og Apple satser på, at vi hurtigt vænner os til livet uden det lille plastikstykke, der har fulgt mobiltelefonen i tre årtier.

Danske teleselskaber uden eSIM-understøttelse

Ifølge en guide fra juli 2025 har følgende danske udbydere endnu ikke implementeret eSIM til mobilabonnementer:

Her er listen sorteret i alfabetisk rækkefølge:

Altibox

Dansk Net

Evercall

Fastnet.nu

Flexii

Hallo

Lebara

Mit Tele

Nettalk

Speaky

TelBonus

UnoTel

Viptel

Nu dropper Apple det fysiske SIM-kort