Apple inviterer til iPhone 17 event

Apple har nu sendt invitationer ud til årets store iPhone-event, som finder sted den 9. september 2025 klokken 10.00 lokal tid i Californien. Arrangementet afholdes i Steve Jobs Theater i Apple Park, hvor selskabet traditionelt præsenterer sine største produktnyheder.

Invitationen bærer overskriften Awe dropping, hvilket kan tolkes som en hentydning til, at Apple igen vil forsøge at overraske med ny teknologi – i dette tilfælde formentlig den nye iPhone 17 “Air” – eller hvad den nu kommer til at hedde.

Flere nye produkter ud over iPhone 17

Foruden den nye iPhone forventes det, at Apple også vil bruge anledningen til at fremvise opdateringer til andre produkter som Apple Watch og muligvis nye versioner af AirPods. Der er også masser af rygter om et nyt Apple TV og en ny udgave af HomePod mini, men hvad Apple reelt kommer til at lancere finder vi selvfølgelig først ud af d. 9 september.

En ting vi kan være helt sikre på er, at eventet bliver et vigtigt afsæt for den kommende version af iOS, der allerede er blevet vist frem i betaversioner tidligere på året.

Apple inviterer til iPhone 17 event